cyanic-selkie/wikianc huggingface dataset:
สงครามอิตาลี (ค.ศ. 1521-1526)
สงครามปะทุขึ้นทางตะวันตกของยุโรปในปี ค.ศ. 1521 เมื่อฝรั่งเศสรุกรานราชอาณาจักรนาวาร์และกลุ่มประเทศแผ่นดินต่ำ แต่ถูกหยุดยั้งโดยกองทัพของจักรวรรดิโรมันอันศักดิ์สิทธิ์ และการโจมตีของคาร์ลทางตอนเหนือของฝรั่งเศส จากนั้นพระสันตะปาปา, จักรพรรดิคาร์ล และ พระเจ้าเฮนรีที่ 8 ก็ทรงลงพระนามเป็นพันธมิตรอย่างเป็นทางการในการต่อต้านฝรั่งเศส ที่เป็นผลทำให้สถานะการณ์เพิ่มความตึงเครียดขึ้นในคาบสมุทธอิตาลี ในยุทธการบิโคชา (Battle of Bicocca) กองทัพของจักรวรรดิโรมันอันศักดิ์สิทธิ์และของพระสันตะปาปาก็ได้รับชัยชนะต่อฝรั่งเศสและสามารถขับฝรั่งเศสจากลอมบาร์ดีได้ หลังจากยุทธการครั้งนั้น การต่อสู้ก็ลามเข้าไปในฝรั่งเศส อังกฤษเข้ารุกรานฝรั่งเศสในปี ค.ศ. 1523 ขณะที่ ชาร์ลส์ที่ 3 ดยุคแห่งบูร์บงผู้เคืองฝรั่งเศสเมื่อพยายามยึดมรดก หันไปเป็นพันธมิตรกับจักรพรรดิคาร์ล ฝรั่งเศสพยายามตีลอมบาร์ดีคืนในปี ค.ศ. 1524 แต่ไม่สำเร็จ ซึ่งเป็นการเปิดโอกาวในบูร์บงเข้ารุกรานพรอว็องส์ก่อนหน้ากองทัพสเปน
พระเจ้าฟรองซัวส์ ทรงนำทัพเข้าตีมิลานเป็นครั้งที่สองในปี ค.ศ. 1525 ในระยะแรกพระองค์ก็ทรงเป็นฝ่ายได้เปรียบและสามารถขับกองทัพสเปนและของจักรวรรดิออกไปได้ แต่มาทรงพ่ายแพ้อย่างยับเยินในยุทธการพาเวีย พระเจ้าฟรองซัวส์ทรงถูกจับและแม่ทัพชั้นนำหลายคนของพระองค์ถูกสังหาร ความพ่ายแพ้ครั้งนี้เป็นการยุติสงคราม ขณะที่ทรงถูกจำขังอยู่ในสเปนพระเจ้าฟรองซัวส์ก็ทรงลงนามในสนธิสัญญามาดริด ระบุการสละสิทธิต่างๆ ในอิตาลี ฟลานเดอร์ส และเบอร์กันดี แต่เพียงสองสามอาทิตย์ก่อนที่จะทรงถูกปล่อย พระเจ้าฟรองซัวส์ก็ไม่ทรงยอมรับข้อตกลงในสนธิสัญญา และเริ่มสงครามสหพันธ์คอนญัค (War of the League of Cognac) แม้ว่าสงครามอิตาลีจะดำเนินต่อมาอีกสามสิบปี แต่ก็ถือว่าสิ้นสุดลงเมื่อฝรั่งเศสไม่สามารถยึดดินแดนในอิตาลีคืนอย่างเป็นกอบเป็นกำได้
พรรคพลังธรรม
พรรคพลังธรรม เป็นพรรคการเมืองขนาดกลาง หัวหน้าพรรคคนแรก คือ พล.ต.จำลอง ศรีเมือง ก่อตั้งในปี พ.ศ. 2531 และยุบพรรคในปี พ.ศ. 2550 เป็นพรรคการเมืองที่เคยได้รับคะแนนความนิยมโดยเฉพาะในเขตกรุงเทพมหานคร
ประวัติ
แต่ต่อมาสภาฯ ชุดนี้ต้องสิ้นสุดลงเมื่อวันที่ 30 มิถุนายน ปีเดียวกัน เนื่องจากเหตุการณ์พฤษภาทมิฬ หลังจากเหตุการณ์ครั้งนี้ พล.ต.จำลอง ศรีเมือง ได้ลาออกจากตำแหน่งหัวหน้าพรรค และยุติบทบาททางการเมือง เนื่องจากสัญญาที่ได้ให้ไว้ในเหตุการณ์พฤษภาทมิฬว่า จะไม่รับตำแหน่งใด ๆ ทางการเมือง จากนั้นพรรคพลังธรรม จึงได้ผลัดเปลี่ยนหัวหน้าพรรคหลายคน ได้แก่ พล.ร.อ.ศิริ ศิริรังษี, นายบุญชู โรจนเสถียร, นายไชยวัฒน์ สินสุวงศ์ และ ดร.ทักษิณ ชินวัตร จากการลาออกของ พล.ต.จำลอง นั้น ทำให้บทบาทของพรรคพลังธรรม ในเวทีการเมืองระดับชาติถดถอยลงเรื่อย ๆ จนกระทั่งเหลือ ส.ส. เพียงคนเดียวในสภาฯ เมื่อการเลือกตั้งเมื่อวันที่ 17 พฤศจิกายน พ.ศ. 2539 คือ นางสุดารัตน์ เกยุราพันธุ์ ก็เคยมาแล้ว โดยขณะนั้น พ.ต.ท.ทักษิณ เป็นหัวหน้าพรรคแต่ไม่สมัครรับเลือกตั้งด้วย
ซึ่งหลังการเลือกตั้งในครั้งนั้น พล.อ.ชวลิต ยงใจยุทธ หัวหน้าพรรคความหวังใหม่ได้รับการโหวตจาก สภาฯได้เป็นนายกรัฐมนตรี และ ดร.ทักษิณ ชินวัตร ได้ลาออกจากหัวหน้าพรรคพลังธรรม ในวันเดียวกับที่การเลือกตั้งทั่วไปเสร็จสิ้นลง ต่อมา ทักษิณได้รับแต่งตั้งเป็นรองนายกรัฐมนตรีสมัยพล.อ.ชวลิต เป็นนายกฯในโควตาพรรคความหวังใหม่
นายไชยวัฒน์ สินสุวงศ์ รองหัวหน้าพรรคพลังธรรมทำหน้าที่รักษาการหัวหน้าพรรคพลังธรรม จัดให้มีการประชุมใหญ่พรรค เพื่อเลือกตั้งหัวหน้าพรรคและกรรมการบริหารชุดใหม่ ในที่ประชุมเสนอ สอง ชื่อให้สมาชิกเลือกเป็นหัวหน้าพรรคคนใหม่ คือ นางสุดารัตน์ เกยุราพันธ์ และ นายไชยวัฒน์ สินสุวงศ์ โดยนางสุดารัตน์ เกยุราพันธ์ ซึ่งขณะนั้นเป็น ส.ส.คนเดียวของพรรค ได้ลุกขึ้นแถลงต่อที่ประชุมใหญ่พรรค ขอถอนตัวจากการเสนอชื่อให้เป็นหัวหน้าพรรค จึงเป็นผลให้นายไชยวัฒน์ สินสุวงศ์ ได้รับเลือกเป็นหัวหน้าพรรค
ต่อมา เมื่อดร.ทักษิณ ชินวัตร ซึ่งไม่ได้ลงเลือกตั้งในการเลือกตั้งในปี พ.ศ. 2539 ทั้งที่เป็นหัวหน้าพรรคอยู่ในขณะนั้น ได้ก่อตั้งพรรคไทยรักไทยขึ้น ในปี พ.ศ. 2541 สมาชิกพรรคหลายคนเช่น นางสุดารัตน์ เกยุราพันธุ์, นายอริสมันต์ พงศ์เรืองรอง, นายสุรนันท์ เวชชาชีวะ, น.พ.ประจวบ อึ๊งภากรณ์, น.ส.ศันสนีย์ นาคพงษ์ เป็นต้น ได้ลาออกไปเข้าร่วม จนทำให้พรรคพลังธรรมกลายเป็นเพียงพรรคการเมืองธรรมดา ที่ไม่มีบทบาทสำคัญอะไร ไม่มีสัดส่วนในรัฐสภา
พรรคพลังธรรม ได้ถูกยุบพรรคลงเมื่อวันที่ 19 ตุลาคม พ.ศ. 2550 เนื่องจากไม่ส่งรายงานการดำเนินกิจการพรรคการเมือง ตามข้อบังคับของ คณะกรรมการการเลือกตั้ง (กกต.) โดยหัวหน้าพรรคพลังธรรมคนสุดท้ายคือ นายภมร นวรัตนากร
นโยบาย
โดยยึดหลัก “เศรษฐกิจพอเพียง เลี้ยงชีพโดยชอบ”
การรื้อฟื้นพรรค
วันที่ 18 เมษายน พ.ศ. 2559 ไพศาล พืชมงคล กรรมการผู้ช่วยรองนายกรัฐมนตรีซึ่งเป็นคนสนิทและใกล้ชิดกับ พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ได้โพสต์ผ่านเฟซบุ๊กส่วนตัวว่าได้ทำการพูดคุยกับอดีตแกนนำพันธมิตรประชาชนเพื่อประชาธิปไตย (พธม.) และอดีตแกนนำคณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข (กปปส.) บางคนที่เป็นอดีตสมาชิกพรรคพลังธรรมและภาคประชาชนบางส่วนในการเตรียมจดทะเบียนจัดตั้งพรรคการเมืองใหม่ที่มีแนวทางเดียวกับพรรคพลังธรรม โดยมี ไชยวัฒน์ สินสุวงศ์ อดีตหัวหน้าพรรคพลังธรรมเป็นหัวหน้าทีมประสานงานเพื่อเตรียมตัวลงเลือกตั้ง
ต่อมาได้มีการแถลงข่าวจัดตั้ง พรรคพลังธรรมใหม่ เมื่อวันพฤหัสบดีที่ 1 มีนาคม พ.ศ. 2561 ที่ห้องปทุมวัน โรงแรมเอเชีย เขตราชเทวีและได้ไปยื่นจดทะเบียนจัดตั้งพรรคต่อนายทะเบียนพรรคการเมืองเมื่อวันศุกร์ที่ 2 มีนาคม พ.ศ. 2561 โดยมีนายแพทย์ ระวี มาศฉมาดล อดีตเลขาธิการพรรคพลังธรรมรับตำแหน่งหัวหน้าพรรคและว่าที่ร้อยตรี นคร ดิวรางกูร รับตำแหน่งโฆษกพรรค
อาคารเอ็นทีที โดโคโม โยโยงิ
อาคารเอ็นทีที โดโคโม โยโยงิ (NTT Docomo Yoyogi Building) เป็นตึกระฟ้าที่ตั้งอยู่ในเขตชิบูยะ กรุงโตเกียว ญี่ปุ่น สูง 240 เมตร เป็นอาคารที่สูงเป็นอันดับสามเป็นโตเกียว และเมื่อติดตั้งนาฬิกาบนยอดอาคารเมื่อ พ.ศ. 2545 ก็ทำให้เป็นหอนาฬิกาที่สูงที่สุดในโลก
การใช้งาน
อาคารเอ็นทีที โดโคโม โยโยงิเป็นของบริษัทเอ็นทีที โดโคโม แม้จะตั้งชื่ออาคารตามชื่อบริษัท แต่ก็ไม่ได้เป็นสำนักงานใหญ่ของบริษัท โดยสำนักงานใหญ่ตั้งอยู่ที่ชั้นบนสุดของอาคาร Sannō Park Tower อาคารนี้มีสำนักงานต่างๆตั้งอยู่ แต่ส่วนใหญ่จะใช้เป็นสถานที่ติดตั้งอุปกรณ์ทางเทคนิคสำหรับการให้บริการโทรศัพท์มือถือของบริษัท (อย่างเช่นอุปกรณ์สลับสาย)
ไฟฟ้าที่ใช้ในอาคารส่วนหนึ่งได้มาจากพลังงานรังสีอาทิตย์ ระบบคัดแยกขยะในสำนักงานช่วยลดขยะและเพิ่มอัตราการหมุนเวียนมาใช้ใหม่ น้ำเสียจะถูกบำบัดแล้วหมุนเวียนนำมาใช้ใหม่ และน้ำฝนจะถูกนำมาใช้ในห้องน้ำของอาคาร
ภายในอาคารไม่มีร้านอาหารหรือสถานที่ท่องเที่ยวใดๆ และไม่อนุญาตให้นักท่องเที่ยวเข้าไปภายในอาคาร
การเลือกตั้งสมาชิกสภาผู้แทนราษฎรจังหวัดลพบุรี เขต 4 แทนตำแหน่งที่ว่าง พ.ศ. 2556
'''การเลือกตั้งซ่อมสมาชิกสภาผู้แทนราษฎรเขต 4 ลพบุรี พ.ศ. 2556''' เป็นการเลือกตั้งสมาชิกสภาผู้แทนราษฎรจังหวัดลพบุรี ภายหลังจากศาลฎีกาแผนกคดีเลือกตั้งมีคำสั่งให้มีการเลือกตั้งใหม่ เนื่องจากเห็นว่าการเลือกตั้งในปี พ.ศ. 2554 มิได้เป็นไปโดยสุจริตและเที่ยงธรรม
ที่มา
คณะกรรมการการเลือกตั้ง (กกต.) ยื่นคำร้องต่อศาลฎีกาแผนกคดีเลือกตั้งขอให้มีคำสั่งให้มีการเลือกตั้งสมาชิกสภาผู้แทนราษฎรจังหวัดลพบุรี เขตเลือกตั้งที่ 4 ใหม่ เนื่องจากมีหลักฐานอันควรเชื่อได้ว่านายสุบรรณ จิระพันธุ์วาณิช อดีตนายกองค์การบริหารส่วนจังหวัดลพบุรี ซึ่งในขณะนั้นเป็นเจ้าหน้าที่ของรัฐ ได้อาศัยตำแหน่งหน้าที่ของตนกระทำการแจกแว่นตาแก่ประชาชนเพื่อจูงใจให้ผู้มีสิทธิเลือกตั้งลงคะแนนเสียงให้แก่นายเกียรติ เหลืองขจรวิทย์ อันเป็นการฝ่าฝืนพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 มาตรา 53 และ 57 มีผลให้การเลือกตั้งมิได้เป็นไปโดยสุจริตและเที่ยงธรรม
ศาลฎีกาแผนกคดีเลือกตั้งพิเคราะห์แล้ว เห็นว่า นายสุบรรณ จิระพันธุ์วาณิช นายกองค์การบริหารส่วนจังหวัดลพบุรีในขณะนั้นเป็นผู้ให้การสนับสนุนนายเกียรติให้มาสมัครรับเลือกตั้งเป็น สมาชิกสภาผู้แทนราษฎรจังหวัดลพบุรี พรรคภูมิใจไทย โดยนายสุบรรณได้พูดผ่านเครื่องขยายเสียงต่อหน้าประชาชนได้ความว่า ให้ช่วยเลือกคนของนายสุบรรณแล้วจะมีงบประมาณที่ ตำบลเกาะรังและตำบลซับตะเคียน อำเภอชัยบาดาล จังหวัดลพบุรี เพื่อจะได้มีงบประมาณนำมาซื้อของแจกชาวบ้านอีก ดังนั้น ถ้อยคำของนายสุบรรณดังกล่าว ทำให้เข้าใจได้ทันทีว่า นายสุบรรณต้องการให้ประชาชนที่มารับแจกแว่นตาลงคะแนนเลือกตั้งให้แก่ นายเกียรติเพื่อให้ได้เป็นสมาชิกสภาผู้แทนราษฎรจังหวัดลพบุรี เขต 4 แม้ว่า ขณะที่มีการแจกแว่นสายตาทั้งสองตำบลนั้น นายเกียรติจะไม่อยู่ด้วยก็ตาม
กรณีปรากฏหลักฐานอันควรเชื่อได้ว่าการที่นายสุบรรณพูดในโครงการแจกแว่นสายตาเพื่อจูงใจให้ผู้ที่มารับแจกแว่นสายตาไปลงคะแนนเสียงเลือกตั้งสมาชิกสภาผู้แทนราษฎรให้นายเกียรติ เป็นการฝ่าฝืนมาตรา 53 (1), 57 วรรคหนึ่ง แห่งพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 ทำให้การเลือกตั้งนั้มมิได้เป็นไปโดยสุจริตและเที่ยงธรรม จึงมีคำสั่งให้มีการเลือกตั้งสมาชิกสภาผู้แทนราษฎรจังหวัดลพบุรี เขตเลือกตั้งที่ 4 ใหม่ แทนนายเกียรติ เหลืองขจรวิทย์ ในวันที่ 28 ธันวาคม พ.ศ. 2555
คณะกรรมการการเลือกตั้งจึงได้กำหนดให้วันเสาร์ที่ 9 กุมภาพันธ์ พ.ศ. 2556 เป็นวันเลือกตั้ง และได้กำหนดวันรับสมัครเลือกตั้งในระหว่างวันที่ 22 มกราคม - 26 มกราคม พ.ศ. 2556  และกำหนดจัดให้มีการเลือกตั้งล่วงหน้าในวันที่ 2 กุมภาพันธ์ พ.ศ. 2556
ผลการเลือกตั้ง
ภายหลังมติการประชุมครั้งที่ 18/2556 เมื่อวันที่ 19 กุมภาพันธ์ พ.ศ. 2556 คณะกรรมการการเลือกตั้งจึงประกาศให้นายพหล วรปัญญา สังกัดพรรคเพื่อไทย เป็นสมาชิกสภาผู้แทนราษฎรจังหวัดลพบุรี เขตเลือกตั้งที่ 4
ดับเบิลยูดับเบิลยูอี รอว์
ดับเบิลยูดับเบิลยูอี รอว์ เครื่องหมายการค้า WWE RAW เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) โดยออกอากาศทุกวันจันทร์ และเป็นรายการโทรทัศน์หลักของค่าย Raw อีกทั้งยังเป็นรายการโทรทัศน์รายสัปดาห์ที่ออกอากาศยาวนานที่สุดของ WWE ในปัจจุบันเป็นหนึ่งในสี่ค่ายหลักของ WWE โดยมีค่ายอื่นคือ สแมคดาวน์ ไลว์ฟ, ทูโอไฟว์ ไลว์ฟ และ เอ็นเอ็กซ์ที
ปัจจุบันออกอากาศในรูปแบบรายการสด ทางช่อง USA Network (และนำเทปบันทึกภาพมาฉายซ้ำทางช่อง mun2, และวันอาทิตย์ทางช่อง Telemundo (ในรูปแบบภาษาสเปน) ในประเทศสหรัฐอเมริกา และประเทศสหราชอาณาจักร และสาธารณรัฐไอร์แลนด์ ทางช่อง Sky Sports 3)
สำหรับในประเทศไทยจะถ่ายทอดสดเช้าวันอังคารหรือวันจันทร์ที่อเมริกาเวลาถ่ายทอดสด 07:00-10:00 ทางช่อง 3bb sport one ช่อง 401
USA Network
ศึกรอว์เป็นรายการโทรทัศน์หลักที่ออกอากาศครั้งแรกเมื่อ 11 มกราคม ค.ศ. 1993 เป็นตอนที่ 1 ณ.ห้องแกรนด์ บอลล์รูม ที่แมนแฮตตัน เซ็นเตอร์ สตูดิโอในนครนิวยอร์ก โดยแทนรายการ Prime Time Wrestling ที่ได้ออกอากาศมากว่า 8 ปี รายการรอว์ดั้งเดิมนั้นมีความยาว 60 นาที และออกอากาศสดในแต่ละสัปดาห์ โดยรวมกันของสถานที่ปล้ำที่ใกล้ชิด ซึ่งนับเป็นความประสบความสำเร็จที่ปรับตัวดีขึ้น อย่างไรก็ตามตารางการถ่ายทอดสดทุกสัปดาห์นับเป็นท่อระบายทางการเงินของ WWF
รูปแบบถาวรสามชั่วโมง
ในวันที่ 23 กรกฎาคม ค.ศ. 2012 ทาง WWE ได้จัดรายการเป็นตอนพิเศษเป็นการเฉลิมฉลองครบรอบออกอากาศ 1,000 ตอน โดยจัดในที่เซนหลุยส์ รัฐมิสซูรี ซึ่งก็เริ่มรูปแบบสามชั่วโมงถาวรและตัดคำว่า "Supershow" ซึ่งเป็นส่วนหนึ่งมาจากชื่อรายการ กับการแชทสดโดยเฉพาะ Charlie Sheen ใน Skype ต่อมาในวันที่ 14 มกราคม ค.ศ. 2013 ได้เฉลิมฉลองครบรอบ 20 ปีของรายการรอว์
การผลิตรายการ
ปัจจุบันเพลงชุดรูปแบบสำหรับค่าย Raw คือ"The Night" ร้องโดย CFO$ ซึ่งเริ่มใช้ตั้งแต่ รอว์ 1000 ก่อนนี้เพลงของชุดรูปแบบสำหรับค่าย Raw คือ "Burn it to the ground" โดย Nickelback ซึ่งได้ถูกนำมาใช้ตั้งแต่ 16 พฤศจิกายน 2009
ตั้งแต่วันที่ 10 มีนาคม ค.ศ. 1997 การออกอากาศของ Raw ถูกแบ่งออกเป็น 2 ชั่วโมงและให้ชื่อชั่วโมงเพื่อการจัดอันดับโทรทัศน์กับชั่วโมงแรกจะถูกเรียกว่า RAW is War และ ชั่วโมงที่สองเป็น War Zone และใช้ชื่อนี้มาจนถึงวันที่ 17 กันยายน ค.ศ. 2001 ด้วยผลพวงจากเหตุการณ์วินาศกรรม 11 กันยายน พ.ศ. 2544 จึงได้ทำการได้ตัดเหลือแค่ชื่อ RAW
ในวันที่ 7 มกราคม ปี ค.ศ. 2008 WWE ได้ประกาศว่าทุกค่าย (Raw, SmackDown และ ECW) จะมีการถ่ายทอดในระบบ HD ชื่อรหัส "WWE HD" เริ่มต้นตั้งแต่วันที่ 21 มกราคม ปี ค.ศ. 2008 WWE ลงทุนประมาณ 20,000,000 $ ในการบันทึกใหม่และอุปกรณ์การออกอากาศไปยังเตรียมความพร้อมสำหรับการย้ายเช่นเดียวกับการใช้ดอกไม้ไฟ และไฟ โดยรูปแบบของเวทีนั้นใช้ร่วมกันโดยทุกค่าย ขั้นตอนได้ถูกเปลี่ยนแปลงตั้งแต่ 2008 แต่ส่วนมากของเวทีเหมือนเดิม.
ลายหงส์
ลายหงส์ เป็นละครโทรทัศน์แนวดราม่า-โรแมนติก ที่เคยสร้างไว้เมื่อปี พ.ศ. 2531 ออกอากาศครั้งแรกเมื่อวันที่ 27 สิงหาคม – 2 ตุลาคม พ.ศ. 2531 นำแสดงโดย สินจัย เปล่งพานิช ทางสถานีโทรทัศน์ไทยทีวีสีช่อง 3ซึ่งในปี พ.ศ. 2559 นำกลับมาสร้างอีกครั้งโดย จีเอ็มเอ็ม 25 สร้างจากละครชุดโดยทำเป็นมินิซีรีส์จำนวน 3 ตอนในชื่อว่า เพลิงกฤษณา ประกอบด้วย ลายหงส์, ปีกทอง, ป่ากามเทพ ซึ่งเป็นบทประพันธ์ของ กฤษณา อโศกสิน บทโทรทัศน์โดย ธัญลักษณ์ จุลพงษ์, นพสิทธิ์ กังเจริญ และกำกับการแสดงโดย คฑาเทพ ไทยวานิช ละครเรื่องลายหงส์ออกอากาศทุกวันจันทร์ อังคาร เวลา 20.00 - 21.15 น. เริ่มตอนแรกวันที่ 9 พฤษภาคม – 2 สิงหาคม พ.ศ. 2559
เนื้อเรื่องย่อ
หากวันหนึ่งนางหงส์แสนสวยงามสง่า ถูกตาต้องใจทุกคนที่พบเห็นต้องโบยบินออกไปจากที่พักซึ่งเคยอาศัยมาโด­ยลำพังกำกับชีวิตโดยพ่อผู้มองเห็นความสวยงามของล­ูกเป็นแค่เครื่องมือที่จะพาไปสู่ความร่ำรว­ยเลิศหรูความสวยงามนั้นจะนำพาชีวิตหงส์สาวไปในทิศทางใด หรือจริงๆ แล้ว เธอเป็นเพียงแค่นกตัวหนึ่ง ที่อาศัยลวดลายของหงส์ ทำให้คนที่มองเห็นเข้าใจผิด
บริษัทแพร่สัญญาณฟ็อกซ์
บริษัทฟ็อกซ์บรอดแคสติง หรือที่ชาวอเมริกันทั่วไปเรียกว่า “ฟ็อกซ์” (FOX) เป็นธุรกิจสถานีโทรทัศน์ของเครือ นิวส์ คอร์ปอเรชัน (ในปัจจุบันคือฟ็อกซ์ คอร์ปอเรชัน หลังจาก 20th Century Fox ได้ควบรวมกับ The Walt Disney Company) ยักษ์ใหญ่ด้านสื่อที่มีนายรูเพิร์ต เมอร์ด็อก เป็นเจ้าของ โดยสถานีฟ็อกส์นับได้ว่าเป็นสถานีโทรทัศน์ที่เติบโตอย่างรวดเร็วมาก ก่อตั้งเมื่อเพียง ค.ศ. 1986 แต่สามารถทะยานสู่อันดับหนึ่งด้านความนิยมสำหรับผู้ที่มีอายุตั้งแต่ 18 ถึง 49 ปี นอกจากนี้ในปี ค.ศ. 2007 - 2008 ฟ็อกซ์ยังได้แซงสถานีโทรทัศน์ซีบีเอส เข้าครองอันดับหนึ่งในความนิยมรวมอีกด้วย และต่อมาประเทศไทยยังได้ซื้อลิขสิทธิ์จากทรูวิชั่นส์ ออกอากาศในต้นปี พ.ศ. 2554 ในชื่อ “Fox Thailand” ชื่อ “FOX” นั้นถูกตั้งมาจาก The 20th Century Fox ซึ่งเป็นหนึ่งในเครือของนิวส์ คอร์ปอเรชั่นเช่นกัน โดย The 20th Century Fox เองก็ถูกตั้งชื่อจากนักจัดรายการชื่อดังอย่าง วิลเลียม ฟอกส์ ซึ่งได้ก่อตั้งบริษัทฟิล์ม ในปี ค.ศ. 1915 ก่อนจะล้มละลาย และเปลี่ยนชื่อใหม่เป็น The 20th Century Fox ในปี ค.ศ. 1935
บรอน เบรกเกอร์
บรอนสัน รีชสไตเนอร์ (Bronson Rechsteiner; 24 ตุลาคม ค.ศ. 1997) เป็นนักมวยปล้ำอาชีพชาวอเมริกันและอดีตผู้เล่นอเมริกันฟุตบอลที่ปัจจุบันเซ็นสัญญากับสมาคม WWE ภายใต้ชื่อบนสังเวียน บรอน เบรกเกอร์ (Bron Breakker) เป็นแชมป์ NXT Champion เป็นนักมวยปล้ำอาชีพรุ่นที่สอง เขาเป็นลูกชายของ Rick Steiner และหลานชายของ Scott Steiner (คู่แท็กทีมร่วมกันในฐานะ Steiner Brothers)
ชาวไทพวน
ประวัติ
ชาวพวนได้อพยพเข้ามาอยู่ในประเทศไทยหลายครั้งด้วยกัน คือ สมัยกรุงธนบุรีตอนปลาย สมัยพระบาทสมเด็จพระพุทธยอดฟ้าจุฬาโลก สมัยพระบาทสมเด็จพระนั่งเกล้าเจ้าอยู่หัว สมัยพระบาทสมเด็จพระจุลจอมเกล้าเจ้าอยู่หัวในครั้งที่ไทยยกทัพไปปราบฮ่อ   เมื่ออพยพมาอยู่ในประเทศไทย จึงเลือกสถานที่สร้างบ้านเรือนอยู่ตามแม่น้ำลำคลอง สังเกตได้จากชาวไทยพวนอำเภอปากพลี จะสร้างบ้านอยู่ตามลำคลองตลอดแนว ตั้งแต่ตำบลหนองแสง ตำบลเกาะหวาย ตำบลเกาะโพธิ์ จนถึงตำบลท่าเรือ เป็นต้น ที่อำเภอเมืองนครนายก จะมีชาวไทยพวนอาศัยอยู่ที่ตำบลสาริกาและตำบลเขาพระชาวไทยพวนในจังหวัดนครนายก เชื่อกันว่า อพยพเข้ามาในสมัยสมเด็จพระเจ้ากรุงธนบุรี ประมาณ ปี พ.ศ. 2322 เมื่อสมเด็จพระเจ้ากรุงธนบุรีทรงโปรดเกล้าให้ สมเด็จเจ้าพระยามหากษัตริย์ศึก ยกทัพไปตีเมืองเวียงจันทน์และหัวเมืองต่าง ๆ ซึ่งมีชื่อเรียกรวมกันว่า หัวพันทั้งห้าทั้งหก ประกอบด้วย เมืองคำม่วน เมืองคำเกิด เมืองเวียงไชย เมืองไพศาลลี เมืองซำเหนือ และเมืองเชียงขวาง ได้กวาดต้อนเอาลาวเวียง (ลาวเวียงจันทน์) ลาวพวนและไทดำ (ปัจจุบันนิยมเรียกว่าไทยทรงดำ หรือ ลาวโซ่ง) มาไว้ที่เมืองร้าง (เพราะถูกพม่ากวาดต้อนราษฎรไปตั้งแต่สมัยกรุงศรัอยุธยาเสียแก่พม่า เมื่อ พ.ศ. 2310) เช่นเมืองสระบุรี ลพบุรี นครนายก และฉะเชิงเทรา ระยะที่สอง ในราวปี พ.ศ. 2335 สมัยพระบาทสมเด็จพระพุทธยอดฟ้าจุฬาโลก เมืองแถงและเมืองพวนแข็งข้อต่อเมืองเวียงจันทน์ เจ้าเมืองเวียงจันทน์จึงได้ยกทัพไปปราบ และกวาดต้อนครอบครัวไทดำและลาวพวนส่งมากรุงเทพฯ ลาวทรงดำถูกส่งไปอยู่ที่เพชรบุรี ลาวพวนถูกส่งมาที่เมืองลพบุรี สระบุรี นครนายก ฉะเชิงเทรา ราชบุรีและจันทบุรี ด้วย
ระยะที่สาม ในราวปี พ.ศ. 2370 เจ้าอนุวงศ์เมืองเวียงจันทน์ ก่อกบฏต่อกรุงเทพฯ พระบาทสมเด็จพระนั่งเกล้าเจ้าอยู่หัว รัชกาลที่ 3 โปรดเกล้าให้พระยาราชสุภาวดี(เจ้าพระยาบดินทรเดชา) เป็นแม่ทัพ ขึ้นไปปราบกบฏ และได้กวาดต้อนครอบครัวลาวพวนมาไว้ที่อำเภอกบินทร์บุรี อำเภอประจันตคาม จังหวัดปราจีนบุรี จังหวัดสระแก้ว จังหวัดลพบุรี และจังหวัดพิจิตร เป็นต้น ชาวไทยพวน มีอุปนิสัยยิ้มแย้มแจ่มใส โอบอ้อมอารี เอื้อเฟื้อเผื่อแผ่ และรักสงบ ยึดมั่นใน ขนบธรรมเนียมประเพณี มีวัฒนธรรม มีภาษา มีความผูกพันในระบบเครือญาติ เผ่าพันธุ์ เป็นเอกลักษณ์ของตนเองมาช้านาน ชาวไทยพวนจะพูดได้ทั้งภาษาไทยกลาง และภาษาไทยพวน โดยจะใช้ภาษาไทยกลางพูดกับคนต่างถิ่น แต่จะพูดภาษาไทยพวนกับกลุ่มชนเดียวกัน ภาษาพูดของไทยพวนมีสำเนียงไพเราะ ซึ่งจะแตกต่างจากภาษาพูดของลาวเวียง ที่มีสำเนียงสั้น ๆ ห้วน ๆ
== ตัวอย่างคำ  ==
กิบบ์ไซต์
กิบบ์ไซต์เป็นแร่ที่อยู่ในรูปของอะลูมิเนียมไฮดรอกไซด์
ดาวนักษัตรแบบจีน
ดาวนักษัตรแบบจีน หรือเอ้อร์สือปาสิ้ว (จีน: 二十八宿, พินอิน:Èr Shí Bā Xiù) เป็นกลุ่มดาวบนท้องฟ้าลักษณะคล้ายกับดาวนักขัตฤกษ์ในโหราศาสตร์ภารตะและไทย มีทั้งหมด 28 กลุ่ม
ดาวทั้ง 28 กลุ่มนี้ ถูกจัดกลุ่มให้ครองในแต่ละทิศทางทั้งสี่เป็นจำนวนเท่ากัน แต่ละทิศจะมีเทพารักษ์ทั้งสี่คอยรักษา ต่างจากในโหราศาสตร์ไทยที่ให้ดาวเคราะห์เข้าประจำเป็นเทวดารักษาฤกษ์ต่าง ๆ เนื่องจากในโหราศาสตร์ภาระตะมีดาวนักษัตรเพียง 27 กลุ่มเท่านั้น จึงทำให้มีการแทรกกลุ่มดาวชื่อ "อภิชิต" ระหว่างอุตราษาฒและศรวณะเพื่อให้ครบตามจำนวน
อาสนวิหารปามีเย
อาสนวิหารปามีเย (Cathédrale de Pamiers) หรือมีชื่อเต็มว่า อาสนวิหารนักบุญอ็องตอแน็งแห่งปามีเย (Cathédrale Saint-Antonin de Pamiers) เป็นอาสนวิหารโรมันคาทอลิก อันเป็นที่ตั้งของมุขนายกประจำมุขมณฑลปามีเย กูเซอร็อง และมีร์ปัว ตั้งอยู่ที่เมืองปามีเย จังหวัดอาเรียฌ แคว้นอ็อกซีตานี ประเทศฝรั่งเศส สร้างขึ้นเพื่ออุทิศแด่นักบุญสำคัญประจำเมือง คือ นักบุญอ็องตอแน็ง
อาสนวิหารปามีเยได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906
ยุทธการที่สแตมฟอร์ดบริดจ์
ยุทธการที่สแตมฟอร์ดบริดจ์ (Gefeoht æt Stanfordbrycge) เกิดขึ้นที่หมู่บ้านสแตมฟอร์ดบริดจ์, อีสต์ไรดิ้งออฟยอร์กเชอร์ ในอังกฤษเมื่อวันที่ 25 กันยายน 1066 ระหว่างกองทัพอังกฤษภายใต้พระเจ้าฮาโรลด์ กอดวินสัน และกองกำลังรุกรานที่นำโดยพระเจ้าฮาโรลด์ที่ 3 แห่งนอร์เวย์ และทอสติก กอดวินสัน น้องชายของกษัตริย์อังกฤษ หลังจากการต่อสู้นองเลือด ทั้งฮาโรลด์และทอสติกพร้อมกับทหารชาวนอร์เวย์ส่วนใหญ่ถูกสังหาร แม้ว่าแฮโรลด์ กอดวินสันสามารถขับไล่ผู้รุกรานชาวนอร์เวย์ แต่กองทัพของเขาก็พ่ายแพ้ต่อชาวนอร์มันที่เฮสติงส์น้อยกว่าสามสัปดาห์ต่อมา ยุทธการครั้งนี้เป็นสัญลักษณ์ของการสิ้นสุดของยุคไวกิ้งตามธรรมเนียม
ปฏิทินประจำชาติอินเดีย
ปฏิทินประจำชาติของอินเดีย บางครั้งเรียกว่า ปฏิทินศาลิวาหนะศักราช (Shalivahana Shaka) ใช้ควบคู่ไปกับ ปฏิทินเกรกอเรียน ใช้ในรัฐกิจจานุเบกษาของอินเดีย (The Gazette of India) ใช้ในการประกาศข่าวออกอากาศโดย All India Radio ใช้เป็นปฏิทินทั่วไปและใช้ในการสื่อสารที่เป็นทางการของรัฐที่ออกโดย รัฐบาลอินเดีย
จากอิทธิพลของวัฒนธรรมอินเดียในทางประวัติศาสตร์ ปฏิทินศก (Saka calendar) ยังคงใช้ใน ชวา และ บาหลี ในหมู่ ชาวอินโดนีเซียที่นับถือฮินดู วัน Nyepi ซึ่งเป็น "วันแห่งความเงียบ" เป็นการเฉลิมฉลองปีใหม่ของศก (Saka) ในบาหลี วัน Sambat ของ เนปาล วิวัฒนาการมาจากปฏิทินศก ซึ่งยังใช้ในหลายพื้นที่ใน ฟิลิปปินส์ ยุคก่อนการล่าอาณานิคมตามคำอ้างของ Laguna Copperplate Inscription
จากรูปแบบการใช้ปฏิทินนี้ ทำให้อาจสันนิษฐานการได้รับอิทธิพลจาก ปฏิทินฮินดู จาก ยุค Shalivahana ซึ่งมีอิทธิพลต่อปฏิทินอื่น ๆ ที่ยังใช้กันอย่างแพร่หลายทั่วไป
โครงสร้างปฏิทิน
เดือนตามปฏิทินนี้เป็นไปตามสัญลักษณ์ ของจักรราศีแบบท้่วไป(ที่อิงการโคจรของดวงอาทิตย์) แทนที่จะเป็นจักรราศีราศีแบบไซดีเรียล (ที่อิงการหมุนของโลกต่อดาวที่มีจุดอ้างอิงแน่นอน) ที่ใช้กับ ปฏิทินฮินดู ไจตฺร (Chaitra) เป็นเดือนแรกของปฏิทินนี้ มี 30 วันเริ่มในวันที่ 22 มีนาคม(ตามปฏิทินสุริคติไทย) ยกเว้น ปีอธิกสุรทิน ซึ่งเดืิอนนี้มี 31 วัน และเริ่มจากวันที่ 21 มีนาคม
ชื่อของเดือนทั้งหมดในปฏิทินประจำชาติของอินเดียสืบทอดมาจาก ปฏิทินฮินดู ที่เป็นปฏิทินสุริยจันทรคติ โดยยังคงการเรียกชื่อของเดือนตามแบบเดิมอยู่ อาจทำให้เกิดความสับสนได้ว่าเป็นการแบ่งช่วงวันในแต่ละเดือนตามแบบปฏิทินฉบับใด
ชื่อของวันในสัปดาห์ วันแรกของสัปดาห์คือ รวิวาร (Ravivara) (คือ วันอาทิตย์) ปฏิทินอย่างเป็นทางการพิจารณาโดยรัฐบาลอินเดีย โดยนับสัปดาห์จากวันอาทิตย์ถึงวันเสาร์ ปีจะถูกอ้างอิงจาก มหาศักราช (การนับปีตามยุคศกะ (Saka era)) โดยเริ่ม ปีที่ 0 ในปี 78 ของ ยุคทั่วไป ในการกำหนดปีอธิกสุรทินให้เพิ่ม 78 ปีในปีมหาศักราช - ถ้าผลลัพธ์เป็นปีอธิกสุรทินในปฏิทินเกรกอเรียนปีสีกาก็เป็นปีอธิกสุรทินเช่นกัน โครงสร้างของมันเหมือนกับ ปฏิทินเปอร์เซีย
การปรับใช้
ชวาหะร์ลาล เนห์รู (Jawaharlal Nehru) นายกรัฐมนตรีคนแรกของอินเดียได้เขียนบทนำของรายงานของคณะกรรมการ (ซึ่งตีพิมพ์ในปี 2498) ว่า “''(ปฏิทินต่างกัน) เหล่านี้ แสดงถึงความแตกแยกทางการเมืองในอดีตของประเทศ... บัดนี้เราได้รับอิสรภาพแล้ว เป็นที่พึงปรารถนาอย่างชัดเจนว่าเราควรมีเอกภาพที่ชัดเจนในปฏิทินสำหรับพลเมืองของเรา สังคมของเรา และประสงค์อื่น ๆ ซึ่งภารกิจนี้ควรสัมฤทธิ์ผลการแก้ปัญหาตามแนวทางวิทยาศาสตร์''"
การใช้งานเริ่มต้นอย่างเป็นทางการเมื่อวันที่ 1 เดือนไจยตรา ม.ศ. 1879 หรือ วันที่ 22 มีนาคม พ.ศ. 2500 (ค.ศ. 1957)
โตรเปอา
โตรเปอาเป็นเมืองตากอากาศ มีหาดทรายสีขาวตั้งอยู่ริมฝั่งทะเลอ่าวเซนต์ยูเฟเมีย ส่วนหนึ่งของทะเลติร์เรเนียนบนชายฝั่งตะวันตกของอิตาลี ในปี 2021 โตรเปอาได้รับการขนานนามให้เป็น "หมู่บ้านที่สวยที่สุดในประเทศอิตาลี"
พายุไต้ฝุ่นนีนา (พ.ศ. 2518)
พายุไต้ฝุ่นนีนา (Typhoon Nina) หรือที่รู้จักในฟิลิปปินส์ว่า พายุไต้ฝุ่นเบเบง (Typhoon Bebeng) พายุไต้ฝุ่นกินเวลาประมาณ 9 วันนับจากการก่อตัวในวันที่ 30 กรกฎาคม จนกระทั่งสลายตัวในวันที่ 8 สิงหาคม พายุไต้ฝุ่นนีนาทำให้เกิดฝนตกหนักในมณฑลเหอหนานและส่วนอื่น ๆ ของจีนซึ่งนำไปสู่การพังทลายของเขื่อนบ่านเฉียว ส่งผลให้มีผู้เสียชีวิตประมาณ 229,000 คน ทำให้พายุไต้ฝุ่นนีนาเป็นพายุหมุนเขตร้อนที่ร้ายแรงอันดับสองในแปซิฟิกตะวันตกเฉียงเหนือ รองจากพายุไต้ฝุ่นที่ไฮฟองในปี พ.ศ. 2424 และเป็นพายุหมุนเขตร้อนที่มีผู้เสียชีวิตมากที่สุดเป็นอันดับ 4 เท่าที่ได้รับการยอมรับ
แซนกีฟ
แซนกีฟ (Зангиев; ザンギエフ; Zangief) เป็นนักมวยปล้ำชาวรัสเซีย ซึ่งเป็นตัวละครของเกมสตรีทไฟท์เตอร์ ปรากฏตัวครั้งแรกในสตรีทไฟท์เตอร์ II เขามักฝึกมวยปล้ำด้วยการต่อสู้กับหมีในดินแดนไซบีเรีย และมีท่าไม้ตายคือ สกรูไพลด์ไดเวอร์, ดับเบิลราเรียต
ประวัติตามท้องเรื่อง
แซนกีฟได้เข้าร่วมการแข่งขันเวิลด์วอร์ริเออร์ครั้งที่สองตามคำแนะนำของกอร์บาชอฟ ทว่าจากการแข่งขัน เขาได้พ่ายแพ้ต่อริวและเคน อย่างไรก็ตาม ภายหลังจากการแข่งขันสิ้นสุดลง แซนกีฟก็รู้สึกไม่พอใจกับผลการแข่งในครั้งนั้น เขาจึงแดินทางกลับมาฝึกฝนที่รัสเซียบ้านเกิดของเขาอีกครั้งหนึ่งโดยให้หมีมาคู่ต่อสู้ ในที่สุด เขาก็ได้รับฉายาประจำตัวว่า "เรดไซโคลน" จากองค์กรมวยปล้ำยักษ์ใหญ่
อยู่ไม่ไหว
"อยู่ไม่ไหว" เป็นซิงเกิลแรก ของนักร้องชาวไทย ลูกครึ่งอเมริกัน ฟิลิปปินส์ JUSTIN จากค่ายแกรนด์มิวสิค ในเครือจีเอ็มเอ็ม แกรมมี่ ประพันธ์คำร้องโดย เผ่าพันธุ์ อมตะ ทำนองและเรียบเรียงโดย กัณฑ์กณัฐ อังคณาจีรธิติ ออกจำหน่ายในวันที่ 8 ตุลาคม พ.ศ. 2558 โดยเป็นเพลงแนวป็อปร็อก ซึ่งเป็นเพลงที่จัสตินมีส่วนร่วมในการนำเสนอเนื้อหาที่มาจากชีวิตจริงของเขาผ่านดนตรี
เนื้อหาของเพลงพูกถึงเรื่องราวความรู้สึกอ่อนไหวของผู้ชายคนหนึ่ง ณ.ช่วงเวลา หลังการสูญเสียคนรัก แม้จะพยายามต้องอยู่อย่างลำพังให้ได้ แต่ก็ก็ไม่สามารถทำได้ และคงไม่มีความรู้สึกไหนที่ทรมานไปกว่าการต้องอยู่คนเดียวแบบนี้ สิ่งที่ทำให้ดีขึ้นได้คงมีเพียงแค่ขอให้เค้ากลับมาเป็นเหมือนเดิม
มิวสิกวีดิโอ
มิวสิกวีดิโอนี้ เผยแพร่ครั้งแรกในวันที่ 8 ตุลาคม พ.ศ. 2558 ได้ยกกองไปถ่ายทำเพลง "อยู่ไม่ไหว" ที่ จ. นครนายก ภายใต้เส้นเรื่องเกิดจากวันนึง ขณะที่ จัสติน กำลังขอแฟนสาวแต่งงาน แต่เหตุการณ์พลิกผัน เมื่อสาวคนนี้เข้ามาบอกว่ากำลังจะแต่งงานเท่านั้น
การตอบรับ
เพลง "อยู่ไม่ไหว" ได้อันดับสูงสุดที่ 26 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 22 กุมภาพันธ์ พ.ศ. 2559
อ้างอิง
]
เบ็ตตี ไวต์
เบ็ตตี แมเรียน ไวต์ (Betty Marion White; 17 มกราคม ค.ศ. 1922 – 31 ธันวาคม ค.ศ. 2021) เป็นนักแสดง ดาราตลก นักเขียน และอดีตพิธีกรรายการเกมโชว์ ชาวอเมริกัน เธอเป็นที่รู้จักในหมู่ผู้ชมรุ่นใหม่ กับผลงานโทรทัศน์ กับบท ซู แอน นิเวนส์ ใน The Mary Tyler Moore Show และ โรส ไนลันด์ ใน The Golden Girls เธอยังแสดงในบท เอลกา ออสโทรฟสกี ในซิตคอมเรื่อง Hot in Cleveland
ไวต์ได้รับรางวัลเอมมี 7 ครั้ง จากการเสนอชื่อเข้าชิงรางวัล 20 ครั้ง เธอเป็นพิธีกรหญิงคนแรกที่ได้รับรางวัลเอมมีในฐานะพิธีกรรายการเกมโชว์ (จากรายการ Just Men!) ในเดือนพฤษภาคม ค.ศ. 2010 เธอเป็นแขกรับเชิญที่อายุมากที่สุดในรายการ Saturday Night Live ซึ่งทำให้เธอได้รับรางวัลไพรม์ไทม์เอมมี เธอยังปรากฏตัวเป็นประจำในเกมโชว์ Password และ Match Game และรับบทสมทบใน Mama's Family, Boston Legal, และ The Bold and the Beautiful
เธอเป็นที่รู้จักในงานการกุศลเกี่ยวกับสัตว์ เช่น มูลนิธิสัตว์นักแสดงและผู้อื่นและมอร์ริส
อ้างอิง
1922 2021
ดาว (เพลงมายด์)
"ดาว" เป็นซิงเกิลที่ 4 ของวงดนตรีมายด์ จากอัลบั้ม Master Peace โดยเนื้อหาของเพลงนั้น พูดถึงชายหนุ่ม ที่หลงรักหญิงสาว และก็พยายามตามสืบทุกวิถีทาง เพื่อให้รู้ว่าผู้หญิงคนนั้นเป็นใคร อยู่ที่ไหน ออกจำหน่ายในวันที่ 7 ตุลาคม พ.ศ. 2556
การตอบรับ
เพลง "ดาว" ได้อันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 16 มิถุนายน พ.ศ. 2556 และอันดับสูงสุดที่ 15 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 25 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
โฟมัลฮอต
โฟมัลฮอต (Fomalhaut) หรือ อัลฟาปลาใต้ (α PsA / α Piscis Austrini) เป็นดาวฤกษ์สว่างที่สุดในกลุ่มดาวปลาใต้ และเป็นหนึ่งในบรรดาดาวฤกษ์สว่างที่สุดบนท้องฟ้า หากอยู่ในซีกโลกเหนือ จะสามารถมองเห็นดาวโฟมัลฮอตได้ทางเกือบขอบฟ้าด้านทิศใต้ในช่วงเย็นต้นฤดูหนาว ใกล้กับเส้นละติจูด 50˚เหนือ ดาวจะตกลับขอบฟ้าเมื่อดาวซิริอุสปรากฏขึ้น และจะไม่ปรากฏขึ้นอีกจนกว่าดาวปาริชาต (Antares) จะตกลับไป ชื่อ "โฟมัลฮอต" มีความหมายว่า "ปากวาฬ" มาจากคำภาษาอารบิกว่า فم الحوت fum al-ḥawt ดาวฤกษ์นี้จัดเป็นดาวฤกษ์ระดับ A ในแถบลำดับหลัก อยู่ห่างจากโลกประมาณ 25 ปีแสง ถือเป็นดาวฤกษ์แบบคล้ายเวกา ซึ่งแผ่รังสีอินฟราเรดออกมาจำนวนมาก บ่งชี้ว่าดาวนี้มีแผ่นจานฝุ่นล้อมรอบ
ดาวโฟมัลฮอตเป็นดาวฤกษ์สำคัญดวงหนึ่งในการศึกษาดาวเคราะห์นอกระบบ เนื่องจากเป็นระบบดาวฤกษ์แห่งแรกที่มีดาวเคราะห์นอกระบบ โฟมัลฮอตบี ซึ่งถูกถ่ายภาพไว้ได้ในช่วงคลื่นที่ตามองเห็น ภาพนี้ตีพิมพ์ในวารสาร Science เมื่อเดือนพฤศจิกายน ค.ศ. 2008
สุดปลายทางรัก (ภาพยนตร์)
สุดปลายทางรัก ออกฉายรอบปฐมทัศน์ที่เทศกาลภาพยนตร์อิสตันบูลและเข้าฉายครั้งแรกในสหราชอาณาจักรและสหรัฐอเมริกาเมื่อวันที่ 1 พฤษภาคม ค.ศ. 2015 ภาพยนตร์ทำรายได้ 12.2 ล้านดอลลาร์สหรัฐในอเมริกาเหนือ และ 17.9 ล้านดอลลาร์สหรัฐในต่างประเทศ รวมยอดทั่วโลกที่ 30.2 ล้านดอลลาร์สหรัฐ และได้รับเสียงวิจารณ์ใที่ดี ภาพยนตร์เรื่องนี้ได้รับคะแนนความนิยมจากเว็บไซต์รอตเทนโทเมโทส์คิดเป็นร้อยละ 86 ซึ่งจัดอยู่ในระดับ "เฟรช" ส่วนเว็บไซต์เมทาคริติกได้ให้คะแนนภาพยนตร์เรื่องนี้ 71 จาก 100 คะแนน และได้รับคะแนนความนิยมเชิงบวกจากบทวิจารณ์ 40 เรื่องของนักวิจารณ์ภาพยนตร์ การแสดงของแครี มัลลิแกน ในบทบาทแบทชีบา เอเวอร์ดีน ได้รับการยกย่องจากนักวิจารณ์ และนักวิจารณ์บางคนได้แสดงความคิดเห็นว่า การแสดงของเธอทำได้ดีกว่าภาพยนตร์เวอร์ชันก่อนในปี ค.ศ. 1967 ที่นำแสดงโดยจูลี คริสตี
ปอนด์สเตอร์ลิง
สเตอร์ลิง (sterling; อักษรย่อ: stg; รหัส ISO: GBP) เป็นสกุลเงินตราอย่างเป็นทางการของสหราชอาณาจักรและ 9 ดินแดนอาณานิคมของสหราชอาณาจักร ส่วน ปอนด์ (pound; สัญลักษณ์: £) เป็นหน่วยหลักของสเตอร์ลิง และคำว่า ปอนด์ ใช้เรียกสกุลเงินอังกฤษโดยทั่วไป โดยมักเรียกในต่างประเทศว่า ปอนด์อังกฤษ หรือ ปอนด์สเตอร์ลิง
สเตอร์ลิงเป็นสกุลเงินที่เก่าแก่ที่สุดในโลกที่ยังคงใช้งานอยู่ และมีการใข้งานตั้งแต่เริ่มการผลิตเหรียญ ปัจจุบันเป็นสกุลเงินที่มีการแลกเปลี่ยนมากเป็นอันดับ 4 ในตลาดเงินตราต่างประเทศ เป็นรองเพียงดอลลาร์สหรัฐ ยูโร และเยน
ดินแดนภายใต้อธิปไตยของสหราชอาณาจักร
สกุลเงินในดินแดนภายใต้อธิปไตยทั้งหมดและดินแดนโพ้นทะเลของบริเตนส่วนใหญ่ใช้สเตอร์ลิงหรือยึดราคาตามมูลค่าของสเตอร์ลิง ดินแดนเหล่านี้ ได้แก่ เจอร์ซีย์ เกิร์นซีย์ ไอล์ออฟแมน หมู่เกาะฟอล์กแลนด์ ยิบรอลตาร์ เกาะเซาท์จอร์เจียและหมู่เกาะเซาท์แซนด์วิช เซนต์เฮเลนา และบริติชแอนตาร์กติกเทร์ริทอรี กับตริสตันดากูนยา
ดินแดนโพ้นทะเลของบริเตนบางส่วนมีสกุลเงินที่ยึดกับดอลลาร์สหรัฐหรือดอลลาร์นิวซีแลนด์ ส่วนแอโครเทียรีและดิเคเลีย (ในไซปรัส) ใช้สกุลเงินยูโร
ประวัติ
เงินปอนด์เริ่มใช้มาตั้งแต่สมัยโบราณ กล่าวคือ เมื่อประมาณ พ.ศ. 1320 ราชอาณาจักรแซกซัน (อาจเรียกว่าพวกอังกฤษสมัยโบราณก็ได้ แต่ความจริงแล้ว แซกซันไม่ได้เป็นบรรพบุรุษโดยตรงของอังกฤษปัจจุบัน) ได้ทำเหรียญกษาปณ์ขึ้นจากโลหะเงินแท้ น้ำหนัก 1 ปอนด์ ซึ่งได้เหรียญเงินเป็นจำนวน 240 อัน เรียกว่าเหรียญสเตอร์ลิง และด้วยน้ำหนักเท่ากับ 1 ปอนด์นี้เอง เมื่อต้องใช้จ่ายเงิน ก็จะบอกค่าเป็นจำนวนปอนด์ของเหรียญสเตอร์ลิง (pounds of sterlings) และภายหลังเรียกสั้นลงว่า ปอนด์สเตอร์ลิง (pound sterling)
ส่วนชิลลิงนั้น ใช้อักษรย่อว่า s เฉย ๆ ตัวอักษรนี้ไม่ได้ย่อจาก shilling แต่มาจาก solidus ในภาษาละติน สำหรับหน่วยเล็กสุด คือ เพนนีนั้น ย่อเป็น d เพราะในภาษาละตินนั้น หน่วยเล็กสุดของค่าเงินคือ denarius เราจึงอาจพบการเขียนบอกจำนวนเงินเป็น 2l. 8s. 5d. นั่นคือ 2 ปอนด์ 8 ชิลลิง กับอีก 5 เพนนี
สำหรับเหรียญชิลลิงนั้น มีค่าเท่ากับ 12 เพนนี เดิมเรียกว่าเทสทัน หรือเทสทูน (teston, testoon) เริ่มมีครั้งแรกเมื่อ พ.ศ. 2047 มีการแกะสลักเป็นพระพักตร์ของพระเจ้าเฮนรีที่ 7 ครั้นในสมัยรัชกาลพระเจ้าเฮนรีที่ 8 ก็ยังคงใช้เหรียญค่านี้ แต่เรียกใหม่ว่า ชิลลิง ส่วนที่มาของชื่อนั้น จริงๆ แล้วยังไม่ปรากฏหลักฐานแน่ชัด แต่เข้าใจว่าเรียกตามเหรียญของพวกอังโกล-แซกซัน คือสคีลลิง (scilling, scylling) และบางรัฐของเยอรมนีก็มีการผลิตเหรียญกษาปณ์ที่เรียกว่า ชิลลิง (schilling) เหมือนกัน
ครั้นเมื่อ พ.ศ. 2464 ค่าของชิลลิงเป็นแต่ชื่อเรียกเท่านั้น ไม่ได้มีการผลิตเหรียญเงินค่าชิลลิงออกมา และอีก 26 ปีต่อมา มีการผลิตเหรียญชิลลิง โดยใช้โลหะผสมระหว่างทองแดง และนิกเกิล เรียกว่าโลหะคิวโพรนิเกิล เมื่อถึงวันที่ 15 กุมภาพันธ์ พ.ศ. 2514 อังกฤษได้เปลี่ยนมาตราเงินแบบเทียบร้อยตามหลักสากล คือ 100 เพนนี เป็น 1 ปอนด์ โดยไม่ใช้หน่วยชิลลิงอีก ทำให้อักษรย่อชิลลิงจึงหมดไป อักษรย่อเพนนี เปลี่ยนจาก d เป็น p ซึ่งย่อมาจากคำว่าเพนนี (penny) โดยตรง
ธนบัตร
ธนบัตรประกอบด้วย 5,10, 20 และ 50 ปอนด์
เหรียญ
เหรียญประกอบด้วย 1, 2, 5, 10, 20, 50 เพนนี และ 1, 2 ปอนด์
แคโรทีนอยด์
ปัจจุบันมีการค้นพบแคโรทีนอยด์กว่า 1,100 ชนิด ซึ่งสามารถจำแนกออกเป็นสองประเภทได้แก่ แซนโทฟิลล์ (มีอะตอมออกซิเจนในโครงสร้าง) และแคโรทีน (ไม่มีอะตอมออกซิเจนในโครงสร้าง) ทั้งหมดเป็นอนุพันธ์ของเตตระเทอร์พีน หรือประกอบด้วยอะตอมคาร์บอน 40 อะตอมและไอโซพรีน 8 โมเลกุล โครงสร้างทั่วไปของแคโรทีนอยด์จะเป็นสายตรงแบบโพลีอีนที่มีพันธะคู่อย่างน้อย 9-11 พันธะ การเชื่อมแบบคอนจูเกตทำให้แคโรทีนอยด์มีการส่งผ่านอิเล็กตรอนที่ดี นำไปสู่ความสามารถในการดูดกลืนแสงที่มีความยาวคลื่นต่างกันได้ โดยทั่วไปแคโรทีนอยด์สามารถดูดกลืนแสงที่มีความยาวคลื่นระหว่าง 400–550 นาโนเมตร (ม่วงถึงเขียว) และสะท้อนแสงที่มีความยาวคลื่นสูงกลับ จึงปรากฏเป็นสีเหลือง ส้มและแดง
แคโรทีนอยด์มีคุณสมบัติเป็นลิโพฟิลิก หรือละลายในไขมันเนื่องจากมีสารประกอบแอลิแฟติกในโครงสร้าง การดูดซึมแคโรทีนอยด์ในร่างกายจึงต้องอาศัยการจับกับกรดไขมันและกรดน้ำดีในลำไส้เล็กส่วนปลาย ก่อนจะถูกเก็บไว้ที่เนื้อเยื่อไขมัน ด้วยเหตุนี้ การปรุงผักกับน้ำมันจะช่วยเพิ่มชีวปริมาณออกฤทธิ์ หรืออัตราการดูดซึมแคโรทีนอยด์เข้าสู่ระบบไหลเวียนโลหิต
ชื่อแคโรทีนอยด์มาจากแคโรทีน ซึ่งมาจากชื่อชนิดของแคร์รอตคือ carota แคโรทีนอยด์ให้สีที่จำเพาะในแคร์รอต ฟักทอง ฟักข้าว ข้าวโพด มะเขือเทศ มะละกอ และส่งผลให้นกฟลามิงโก นกคาร์ดินัล สัตว์พวกกุ้งกั้งปู และปลาแซลมอนมีสีที่โดดเด่นจากการกินสาหร่ายหรือผลไม้ที่มีแคโรทีนอยด์ แคโรทีนอยด์ส่วนใหญ่เป็นสารต้านอนุมูลอิสระที่ช่วยยับยั้งการออกซิเดชันที่ก่อให้เกิดความเสียหายต่อเซลล์ และเป็นสารโปรวิตามินเอที่เข้าสู่ร่างกายจะกลายเป็นวิตามินเอ ซึ่งเป็นวิตามินที่สำคัญต่อร่างกาย
โครงการดินแดนบริสุทธิ์
โครงการดินแดนบริสุทธิ์ (Освое́ние целины́; Тың игеру, ) เป็นโครงการของนีกีตา ครุชชอฟ ใน ค.ศ. 1953 ในการส่งเสริมการผลิตทางการเกษตรของสหภาพโซเวียต เพื่อบรรเทาปัญหาการขาดแคลนอาหารที่เกิดขึ้นกับประชากรชาวโซเวียต
ประวัติ
ในเดือนกันยายน ค.ศ. 1953 คณะกรรมการกลางซึ่งประกอบด้วยครุชชอฟ ผู้ช่วย 2 คน บรรณาธิการจากหนังสือพิมพ์ ปราฟดา 2 คน และผู้เชี่ยวชาญด้านการเกษตร 1 คน ได้พบปะกันเพื่อตัดสินใจเกี่ยวกับความรุนแรงของวิกฤตการณ์การเกษตรในสหภาพโซเวียต ก่อนหน้านั้นใน ค.ศ. 1953 เกออร์กี มาเลนคอฟได้รับความไว้วางใจในการแนะนำการปฏิรูปเพื่อแก้ปัญหาการเกษตรในประเทศ รวมถึงการขึ้นราคาการจัดซื้อที่รัฐจ่ายสำหรับการส่งมอบนารวม การลดภาษี และการสนับสนุนให้ชาวนาแต่ละแปลง ครุชชอฟหงุดหงิดที่มาเลนคอฟได้รับความไว้วางใจสำหรับการปฏิรูปการเกษตร จึงแนะนำแผนการเกษตรของเขาเอง แผนของครุซชอฟทั้งขยายการปฏิรูปที่มาเลนคอฟได้เริ่มต้นและเสนอการไถและการเพาะปลูก 13 ล้านเฮกตาร์ (130,000 ตารางกิโลเมตร) ของพื้นที่รกร้างก่อนหน้านี้ใน ค.ศ. 1956 ที่ดินเป้าหมายรวมถึงพื้นที่บนฝั่งขวาของแม่น้ำวอลกาในภาคเหนือของคอเคซัสในตะวันตก ไซบีเรียและทางเหนือของคาซัคสถาน ในช่วงเวลาที่ครุชชอฟประกาศแสดงศักยภาพของดินแดนบริสุทธิ์ในคาซัคสถาน Zhumabay Shayakhmetov เลขาธิการลำดับที่หนึ่งของพรรคคอมมิวนิสต์คาซัค ไม่ต้องการให้ดินแดนคาซัคสถานอยู่ภายใต้การควบคุมของรัสเซีย โมโลตอฟ มาเลนคอฟ คากาโนวิช และสมาชิกพรรคคอมมิวนิสต์ ชั้นนำอื่น ๆ แสดงความคัดค้านต่อโครงการดินแดนบริสุทธิ์ หลายคนมองว่าแผนนี้ไม่สามารถทำได้ในเชิงเศรษฐกิจหรือด้านลอจิสติกส์ มาเลนคอฟต้องการความคิดริเริ่มที่จะทำให้ที่ดินที่อยู่ภายใต้การเพาะปลูกมีประสิทธิผลมากขึ้น แต่ครุชชอฟยืนกรานที่จะนำที่ดินใหม่จำนวนมหาศาลมาทำการเพาะปลูก ซึ่งเป็นวิธีเดียวที่จะได้ผลผลิตพืชผลเพิ่มขึ้นอย่างมากในระยะเวลาอันสั้น
แทนที่จะเสนอสิ่งจูงใจให้ชาวนาที่ทำงานในนารวมอยู่แล้ว ครุซชอฟวางแผนที่จะรับสมัครแรงงานสำหรับดินแดนที่บริสุทธิ์ใหม่โดยการโฆษณาโอกาสนี้เป็นการผจญภัยแบบสังคมนิยมสำหรับเยาวชนโซเวียต ในช่วงฤดูร้อน ค.ศ. 1954 อาสาสมัครคอมโซมอลกว่า 300,000 คนเดินทางไปยังดินแดนบริสุทธิ์ หลังจากการเพาะปลูกดินแดนบริสุทธิ์อย่างรวดเร็วและการเก็บเกี่ยวที่ยอดเยี่ยมใน ค.ศ. 1954 ครุซชอฟได้เพิ่มเป้าหมายเดิมของพื้นที่ 13 ล้านเฮกตาร์ใหม่ภายใต้การเพาะปลูกภายใน ค.ศ. 1956 เป็น 28–30 ล้านเฮกตาร์ (280,000–300,000 ตารางกิโลเมตร) ระหว่าง ค.ศ. 1954 และ ค.ศ. 1958 สหภาพโซเวียตใช้เงิน 30.7 ล้านรูเบิลในโครงการดินแดนบริสุทธิ์และในช่วงเวลาเดียวกัน รัฐได้จัดหาธัญพืชมูลค่า 48.8 พันล้านรูเบิล ตั้งแต่ ค.ศ. 1954 ถึง ค.ศ. 1960 พื้นที่เพาะปลูกทั้งหมดในสหภาพโซเวียตเพิ่มขึ้นเป็น 46 ล้านเฮกตาร์โดยเพิ่มขึ้น 90 เปอร์เซนต์เนื่องจากโครงการดินแดนบริสุทธิ์
โดยรวมแล้ว โครงการดินแดนบริสุทธิ์ประสบความสำเร็จในการเพิ่มการผลิตธัญพืชและบรรเทาการขาดแคลนอาหารในระยะสั้น ความสำเร็จในขั้นต้นและขนาดมหึมาของโครงการนี้ถือเป็นความสำเร็จครั้งประวัติศาสตร์ อย่างไรก็ตาม ผลผลิตธัญพืชที่ผันผวนอย่างกว้างขวางในแต่ละปี ความล้มเหลวของโครงการดินแดนบริสุทธิ์ที่จะเกินผลผลิตที่เป็นประวัติการณ์ใน ค.ศ. 1956 และผลผลิตที่ลดลงทีละน้อยหลัง ค.ศ. 1959 ปรากฏชัดว่าโครงการดินแดนบริสุทธิ์เป็นความล้มเหลว และแน่นอนว่าครุชชอฟขาดความทะเยอทะยานที่จะแซงหน้าผลผลิตธัญพืชของสหรัฐใน ค.ศ. 1960 อย่างไรก็ตาม ในมุมมองทางประวัติศาสตร์ โครงการนี้ถือเป็นการเปลี่ยนแปลงอย่างถาวรในเศรษฐกิจทางเหนือของคาซัคสถาน แม้จะอยู่ในจุดต่ำสุดใน ค.ศ. 1998 ข้าวสาลีถูกหว่านบนพื้นที่เกือบสองเท่าของใน ค.ศ. 1953 และปัจจุบันคาซัคสถานเป็นหนึ่งในผู้ผลิตข้าวสาลีรายใหญ่ที่สุดของโลก
สงครามสันนิบาตกอญัก
สงครามสันนิบาตกอญัก (War of the League of Cognac) เป็นส่วนหนึ่งของมหาสงครามอิตาลี (ค.ศ. 1494-1559) ที่เกิดขึ้นระหว่างปี ค.ศ. 1526 จนถึง ค.ศ. 1530 สงครามอิตาลีครั้งนี้เป็นการต่อสู้ระหว่างสมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์ (สเปนและจักรวรรดิโรมันอันศักดิ์สิทธิ์) กับสันนิบาตกอญัก ซึ่งเป็นกลุ่มที่ประกอบด้วยฝรั่งเศส สมเด็จพระสันตะปาปาคลีเมนต์ที่ 7 สาธารณรัฐเวนิส อังกฤษ อาณาจักรดยุคแห่งมิลาน และฟลอเรนซ์
เบื้องต้น
หลังจากการพ่ายแพ้อันคาดไม่ถึงของฝรั่งเศสในสงครามอิตาลี (ค.ศ. 1521) สมเด็จพระสันตะปาปาคลีเมนต์ที่ 7 และสาธารณรัฐเวนิส ก็จัดการก่อตั้งสหพันธ์เพื่อการขับสมเด็จพระจักรพรรดิคาร์ลที่ 5 ออกจากอิตาลี หลังจากที่ทรงลงพระนามในสนธิสัญญามาดริดแล้วพระเจ้าฟรองซัวส์ที่ 1 แห่งฝรั่งเศสก็ทรงได้รับการปล่อยตัวกลับไปฝรั่งเศส ทันทีเดียวกันพระองค์ก็ทรงประกาศพระราชประสงค์ในการช่วยพระสันตะปาปาคลีเมนต์ ฉะนั้นในปี ค.ศ. 1526 สันนิบาตกอญักก็ได้รับการลงพระนามโดยภาคีที่ประกอบด้วยพระเจ้าฟรองซัวส์ พระสันตะปาปาคลีเมนต์ เวนิส ฟลอเรนซ์ และตระกูลสฟอร์ซาแห่งมิลาน แต่พระเจ้าเฮนรีที่ 8 แห่งอังกฤษผู้เลี่ยงการจัดการลงนามในอังกฤษ ไม่ทรงยอมลงพระนาม
วิทยาการทำอาหาร
วิทยาการทำอาหาร (gastronomy) เป็นศาสตร์และศิลปะเกี่ยวกับการเลือก การเตรียม การเสิร์ฟ การถนอมอาหาร และการสำราญกับอาหารที่ดี
ประวัติความเป็นมาของวิทยาการทำอาหารเริ่มมาตั้งแต่มนุษย์เริ่มรู้จักใช้ไฟปรุงอาหาร ศูนย์ชุมชนระยะแรกๆ ของวิทยาการทำอาหารอยู่ที่โรมและจีน ศิลปะของวิทยาการทำอาหารไม่ได้จำกัดอยู่เพียงการเตรียมและการปรุงอาหารเท่านั้น แต่ยังเกี่ยวกับความสามารถในการจัดงบประมาณด้วย นอกจากนี้ยังรวมถึงข้อพิจารณาอื่นๆ เช่น ความงดงาม บรรยากาศที่จูงใจ การใช้เทคโนโลยีสมัยใหม่เข้ามาช่วย โดยมีประเด็นหลักอีกอย่างหนึ่งก็คือ ความสดใหม่ของส่วนผสมในอาหารนั้นๆ
Inessive case
Inessive case (คำย่อ, จากภาษาละติน inesse "อยู่ในหรืออยู่ที่") เป็นการกแสดงที่ตั้ง แสดงความหมาย "ใน" มักพบในภาษายูรัล เช่นคำว่า "ในบ้าน" คือ "talo·ssa" ในภาษาฟินแลนด์, "maja·s" ในภาษาเอสโตเนีย, "nam·e" ในภาษาลิทัวเนีย,และ "ház·ban" ในภาษาฮังการี และบางภาษานอกจากภาษายูรัลเช่น "etxea·n" ในภาษาบาสก์ และ "sāt·ā" ในภาษาลัตกาเลียน
Inessive case มักจะเกิดขึ้นโดยการเพิ่ม "ssa / ssä" ในภาษาฟินแลนด์ และ "s" ลงในสเต็มของสัมพันธการกในภาษาเอสโตเนีย ในภาษาฮังการีมักแสดงโดยการเพิ่ม "ban/ben" แต่อย่างไรก็ตาม คำต่อท้ายอื่น ๆ เช่น "on/en/ön" ก็ยังใช้กันอยู่ โดยเฉพาะอย่างยิ่งชื่อเมือง
ไอ ชิโนซากิ
ไอ ชิโนซากิ  เกิดในวันที่ 26 กุมภาพันธ์ ปี พ.ศ. 2535 ในประเทศญี่ปุ่น  เป็นดาราไอดอล ชาวญี่ปุ่น
แพ้ทาง
"แพ้ทาง" เป็นซิงเกิลของวงดนตรีลาบานูน จากอัลบั้ม N.E.W.S. กับค่ายจีนี่เรคคอร์ดสในเครือจีเอ็มเอ็ม แกรมมี่ เขียนเนื้อร้องโดย ขจรเดช พรมรักษา (กบ บิ๊กแอส) แต่งทำนองโดย เมธี อรุณ และเรียบเรียงโดย ลาบานูน โดยที่มาที่ไปของคำว่า “แพ้ทาง” นั้นมาจากการที่เมธีได้ยินคำนี้บ่อยๆ เวลาเชียร์ฟุตบอลกับเพื่อนๆก็เลยเป็นแนวทางในการนำมาเปรียบเทียบอาการของผู้ชายเวลาที่เจอสาวน่ารักๆและต้องพ่ายแพ้ต่อเสน่ห์ของเธอคนนั้นทุกที ซิงเกิลออกจำหน่ายในวันที่ 10 กุมภาพันธ์ พ.ศ. 2559
มิวสิกวิดีโอ
มิวสิกวิดีโอได้นางเอกเอ็มวีร้อยล้านวิวถึง 6 คน ไดแก่ อร พัทธ์ธีรา ซึ่งเคยร่วมงานกับ ลาบานูน มาแล้วในเพลง เชือกวิเศษ, ใบเตย สุวพิชญ์ (ทิ้งไว้กลางทาง – Potato), เมโกะ ชนนิกานต์ (สิ่งของ – Klear), จิงจิง วริศรา (คู่ชีวิต – Cocktail), แพรว เฌอมาวีร์ (ภูมิแพ้กรุงเทพ – ป้าง นครินทร์) และ เบ๊นซ์ กมลชนก (น้ำตาที่หาย – The Mousses) ซึ่งทั้ง 6 สาวก็มารับบทบาทเป็นนักกีฬา 6 ประเภทที่สามารถเอาชนะพระเอกเอ็มวีได้ตลอด
ในเดือนมีนาคม 2559 เป็นต้นมาได้มีกระแสการต่อต้านเพลงนี้ เนื่องจากได้ทำการลอกเลียนแบบทุกอย่างจากเพลง Nas Teshbelena ขับร้องโดย มาเฮอ เซน ซึ่งเพลงนี้ได้ออกตั้งแต่ปี พ.ศ. 2557 แล้ว
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
'''การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2544''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 11 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดขอนแก่น
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
ประกอบไปด้วยอำเภอเมืองขอนแก่น (เฉพาะเทศบาลนครขอนแก่น ตำบลพระลับ และตำบลบึงเนียม)
เขตเลือกตั้งที่ 2
ประกอบไปด้วยอำเภอเมืองขอนแก่น (เฉพาะตำบลสำราญ ตำบลท่าพระ ตำบลบ้านทุ่ม ตำบลเมืองเก่า ตำบลบ้านเป็ด ตำบลสาวะถี ตำบลดอนหัน ตำบลบ้านค้อ ตำบลศิลา และตำบลแดงใหญ่)
เขตเลือกตั้งที่ 3
ประกอบไปด้วยอำเภอเมืองขอนแก่น (เฉพาะตำบลโคกสีและตำบลหนองตูม) อำเภอน้ำพอง (เฉพาะตำบลพังทุย ตำบลบัวเงิน ตำบลบัวใหญ่ ตำบลบ้านขาม และตำบลทรายมูล) อำเภอกระนวน และ กิ่งอำเภอซำสูง
เขตเลือกตั้งที่ 4
ประกอบไปด้วยอำเภอเมืองขอนแก่น (เฉพาะตำบลโนนท่อน) อำเภอน้ำพอง (ยกเว้นตำบลพังทุย ตำบลบัวเงิน ตำบลบัวใหญ่ ตำบลบ้านขาม และตำบลทรายมูล) อำเภออุบลรัตน์ และอำเภอเขาสวนกวาง
เขตเลือกตั้งที่ 6
ประกอบไปด้วยอำเภอชุมแพ อำเภอภูผาม่าน และอำเภอสีชมพู (เฉพาะตำบลนาจาน)
เขตเลือกตั้งที่ 7
ประกอบไปด้วยอำเภอภูเวียง (ยกเว้นตำบลกุดขอนแก่น ตำบลสงเปือย และ ตำบลนาชุมแสง) อำเภอสีชมพู (ยกเว้นตำบลนาจาน) และ กิ่งอำเภอหนองนาคำ
เขตเลือกตั้งที่ 8
ประกอบไปด้วยอำเภอหนองเรือ อำเภอบ้านฝาง (ยกเว้นตำบลบ้านเหล่า) อำเภอภูเวียง (เฉพาะตำบลกุดขอนแก่น ตำบลสงเปือย และตำบลนาชุมแสง)
เขตเลือกตั้งที่ 9
ประกอบไปด้วยอำเภอพล (ยกเว้นตำบลหัวทุ่ง ตำบลหนองแวงนางเบ้า และตำบลเก่างิ้ว) อำเภอชนบท (เฉพาะตำบลห้วยแก และตำบลวังแสง) อำเภอแวงน้อย และอำเภอแวงใหญ่
เขตเลือกตั้งที่ 10
ประกอบไปด้วยอำเภอหนองสองห้อง อำเภอเปือยน้อย อำเภอชนบท (เฉพาะตำบลบ้านแท่น และตำบลปอแดง) อำเภอบ้านไผ่ (เฉพาะตำบลป่าปอ) อำเภอพล (เฉพาะตำบลหัวทุ่ง ตำบลหนองแวงนางเบ้า และตำบลเก่างิ้ว) และ กิ่งอำเภอโนนศิลา
เขตเลือกตั้งที่ 11
ประกอบไปด้วยอำเภอบ้านไผ่ (ยกเว้นตำบลป่าปอ) อำเภอชนบท (เฉพาะตำบลชนบท ตำบลโนนพยอม ตำบลกุดเพียขอม และ ตำบลศรีบุญเรือง) และ กิ่งอำเภอบ้านแฮด
การเลือกตั้งใหม่
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่นางมุกดา พงษ์สมบัติ ว่าที่ ส.ส.เขต 4, นายสมศักดิ์ เกียรติสุรนนท์ ว่าที่ ส.ส.เขต 6 , นายอรรถสิทธิ์ กาญจนสินิทธ์ ว่าที่ ส.ส.เขต 9 และนายพงศกร อรรณนพพร ว่าที่ ส.ส.เขต 10 จังหวัดขอนแก่น พรรคไทยรักไทย และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 4, 6 , 9 และ 10 จังหวัดขอนแก่น โดยกำหนดวันเลือกตั้งใหม่คือวันที่ 29 มกราคม 2544
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้ง
สะพานอัลเบิร์ท (ลอนดอน)
สะพานอัลเบิร์ท (Albert Bridge) เป็นสะพานถนนข้ามแม่น้ำเทมส์ เชื่อมต่อระหว่างย่านเชลซีในลอนดอนกลาง ทางทิศเหนือของสะพานเข้ากับแบทเทอร์ซีทางทิศใต้ สะพานเป็นผลงานก่อสร้างและออกแบบของโรวแลนด์ เมเซิน ออร์ดิชในปี 1873 โดยใช้ระบบออร์ดิช-เลอฟูร์ฟผสมผสานเคเบิล แต่ภายหลังพบว่าไม่มั่นคง ทำให้ในปี 1884 ถึง 1887 เซอร์จอเซฟ บะซาลเกทท์ผสมผสานองค์ประกอบบางประการของสะพานแขวนเข้าไป และในปี 1973 สภาเกรเทอร์ลอนดอนสร้างเสาสะพานเพิ่มสองเสา ทำให้สะพานช่วงตรงกลางมีลักษณะเป็นสะพานแบบคาน ในปัจจุบัน สะพานนี้จึงมีลักษณะอันโดดเด่นจากการผสมผสานรูปแบบสะพานสามรูปแบบเข้าด้วยกัน และในปัจจุบันเป็นอาคารอนุรักษ์จดทะเบียนระดับ II*
อ็องรี มาติส
อ็องรี เอมีล เบอนัว มาติส (Henri-Émile-Benoît Matisse) (31 ธันวาคม ค.ศ. 1869 – 3 พฤศจิกายน ค.ศ. 1954) เป็นจิตรกร ประติมากร และช่างพิมพ์ ชาวฝรั่งเศส ถือกันว่าเขามีฐานะเป็นหัวหน้าและคนที่สำคัญที่สุดของกลุ่มคติโฟวิสต์ ผลงานการวาดรูปของเขาจะโดดเด่นในการที่ใช้สีสันตัดกันอย่างลื่นไหลลงตัว
ประวัติ
อ็องรี มาติส เกิดเมื่อวันที่ 31 ธันวาคม ค.ศ. 1869 ที่เมืองเลอกาโต-ก็องเบรซี (Le Cateau-Cambrésis) แคว้นนอร์-ปาดกาแล (Nord-Pas-de-Calais) ประเทศฝรั่งเศส เติบโตในโบแอ็งน็องแวร์ม็องดัว (Bohain-en-Vermandois) เป็นบุตรชายของพ่อค้ามีฐานะมั่งคั่งคนหนึ่งในฝรั่งเศส บิดาต้องการให้เขาเป็นนักกฎหมาย ซึ่งเป็นอาชีพที่ได้รับการยกย่องว่าเป็นอาชีพที่ดีในสังคมฝรั่งเศสในสมัยนั้น ในตอนแรกมาติสทำตามความปรารถนาของครอบครัวโดยการเข้าศึกษาวิชากฎหมาย จากนั้นเขาได้กลายเป็นจิตรกรโดยบังเอิญ เมื่อเขาล้มป่วยลงในปี ค.ศ.1889 ขณะนั้นเขายังเป็นนักศึกษากฎหมายอยู่ เพื่อนคนหนึ่งได้แนะนำให้เขาหัดวาดรูปเพื่อเป็นการแก้เบื่อหน่าย จนกระทั่งเขาหายป่วยเขาจึงตัดสินใจเลิกเรียนวิชากฎหมายและเข้าศึกษาที่โรงเรียนวิจิตรศิลป์ ในปี ค.ศ. 1895 มาติสได้เป็นศิษย์ของกุสตาฟว์ โมโร อาจารย์ศิลปะคนสำคัญในสมัยนั้น ขณะที่ศึกษาอยู่ในสถาบันสอนศิลปะแห่งนั้นเขาได้พบกับฌอร์ฌ รูโอ, อาลแบร์ มาร์แก ฯลฯ ซึ่งต่อมาเป็นผู้ร่วมคิดค้นคนสำคัญของศิลปะกลุ่มโฟวิสต์
อิทธิพล
ต่อมาในปี ค.ศ.1897 มาติสเริ่มต้นศึกษาแนวคิดของศิลปินสมัยลัทธิประทับใจ ปอล เซซานเป็นศิลปินที่อิทธิพลต่อมาติสอย่างมาก โดยเขายกย่องว่าผลงานของเซซานมีความโดดเด่นโดยเฉพาะเรื่องของการใช้สี ซึ่งมีความสัมพันธ์ซึ่งกันและกัน ทำให้เกิดมวลปริมาตรที่มีความหนาแน่น โดยมาติสได้เขียนไว้ในบันทึกใจความว่า “ผลงานของเซซานอยู่บนรากฐานในพลังของเส้นและสี” นอกจากเซซานแล้ว ยังมีศิลปินกลุ่มอื่นที่เขาให้ความสนใจได้แก่ กลุ่มลัทธิประทับใจใหม่ ศิลปินคนสำคัญในยุคนี้เช่น ปอล โกแก็ง และปอล ซีญัก มาติสกล่าวว่า “กลุ่มลัทธิประทับใจใหม่ใช้กรรมวิธีการแต้มสีเป็นจุด เท่ากับเป็นการทำลายเอกภาพของสี เขาต้องการสร้างงานศิลปะให้มีการเคลื่อนไหว ไม่ใช่ดูนิ่งเหมือนพวกลัทธิประทับใจได้กระทำ และไม่ได้เป็นเครื่องบันทึกธรรมชาติที่ผ่านไปเฉย ๆ ดังเช่นที่ศิลปินลัทธิประทับใจทำ” บันทึกที่กล่าวมาล้วนอยู่ในบทความเรื่อง ‘คำให้การของจิตรกร’ ซึ่งมาติสตีพิมพ์ในวารสารเลอกรังค์รีวิวเมื่อปี ค.ศ.1908
ภายหลังในปี ค.ศ.1899 มาติสได้พบเดอแร็งและวลาแม็งก์ ซึ่งเป็นศิลปินที่นำไปสู่การเกิดกลุ่มคติโฟวิสต์ในเวลาต่อมา อีกทั้งมาติสยังได้สร้างงานและเปิดเผยแพร่ข้อมูลในบันทึกเกี่ยวกับศิลปะออกมา ทำให้ศิลปินรุ่นต่อมาต่างรู้สึกว่าพวกศิลปินรุ่นเก่าในอดีตและศิลปินสมัยใหม่บางพวก เช่น พวกสัญลักษณ์นิยมนั้นต่างปิดบังคุณค่าอันบริสุทธิ์ของภาพไว้ ทำให้พวกเขาไม่ยอมรับในเรื่องการใช้สีที่ดูลี้ลับแต่เพียงอย่างเดียว พวกลัทธิสัญลักษณ์นิยมเริ่มเสื่อมลง ขณะเดียวกันการใช้สีในภาพวาดขนาดเล็กของเปอร์เซียและลายผ้าของอียิปต์โบราณได้เข้ามามีบทบาทต่อความคิดของมาติสและกลุ่มคติโฟวิสต์ โดยกล่าวว่า รูปแบบที่เหมือนตามธรรมชาติจะต้องเปลี่ยนรูปไป แสงจะต้องไม่ลอกเลียนแบบธรรมชาติ แต่ต้องแสดงออกให้เห็นถึงความรู้สึกของสี และมีความงดงามคล้ายศิลปะการตกแต่ง ซึ่งสิ่งเหล่านี้เป็นจุดมุ่งหมายของมาติสและศิลปินกลุ่มคติโฟวิสต์
คติโฟวิสต์
เป็นลัทธิที่เกิดในช่วงคริสต์ศตวรรษที่ 19 Fauvism เป็นคำที่มาจากภาษาฝรั่งเศสแปลว่า สัตว์ป่า (Wild-Beast) โดยใช้เป็นชื่อเรียกศิลปินกลุ่มหนึ่งที่แสดงงานในปี ค.ศ.1905 ที่งานแสดงศิลปะชาลอนโตตอน ในงานนั้นมีผลงานปะปนกันหลากหลาย ได้แก่ผลงานประติมากรรมของโดนาเตลโลแห่งยุคเรอเนสซองส์ ส่วนศิลปะสมัยใหม่คือผลงานที่ให้ความรู้สึกที่รุนแรง ดุดัน หยาบคายอีกทั้งยังให้ความรู้สึกตื่นเต้นในเวลาเดียวกัน จนทำให้หลุยส์ โวแซล (Louis Vauxcelles) นักวิจารณ์ศิลปะให้ความเห็นไว้ว่า “โดนาเตลโลถูกล้อมรอบด้วยฝูงสัตว์ป่า” ศิลปินกลุ่มดังกล่าวจึงนำคำว่า “Fauvism” มาตั้งเป็นชื่อกลุ่มและลัทธิของตน
แนวคิดของศิลปินคติโฟวิสต์
กลุ่มคติโฟวิสต์เชื่อว่าศิลปะสร้างผลงงานโดยการแสดงออกถึงความรู้สึกภายในด้วยเส้นและสี สามารถแสดงถึงความเด็ดเดี่ยวและกล้าหาญในการแสดงออกถึงอารมณ์ของศิลปิน โดยไม่จำเป็นต้องคำนึงถึงสิ่งที่ตาเห็น แต่คำนึงถึงความรู้สึกและประสบการณ์ของศิลปินที่เกิดขึ้นโดยตรง ซึ่งเป็นการตอบโต้แนวความคิดของกลุ่มลัทธิประทับใจ ซึ่งวาดตามสิ่งที่ตาเห็น แต่สิ่งที่ศิลปินกลุ่มคติโฟวิสต์นั้นได้สร้างผลงานจิตรกรรมแนวใหม่ขึ้นมา คือ มีรูปทรงอิสระ ใช้สีที่ตัดกันรุนแรง พวกเขาสร้างขึ้นตามสัญชาตญาณแห่งการแสดงออกอย่างเต็มที่ ผลงานที่ปรากฏจะให้ความรู้สึกสนุกสนานในลีลาของรอยแปรง จังหวะของสิ่งต่าง ๆ มีอารมณ์จินตนาการและภาพลักษณ์แปลกแยกออกไปจากการวาดของพวกลัทธิประทับใจ ซึ่งจะเล่นแต่เรื่องของสี แสง และบรรยากาศตามสภาพที่เป็นอยู่ในธรรมชาติ กลุ่มคติโฟวิสต์ได้นำลีลาของเส้นมาสังเคราะห์ใช้ใหม่ เช่นการตัดเส้นรอบนอกของสิ่งต่าง ๆ เพื่อเน้นให้เด่นชัดดัดแปลงรูปทรงที่ไม่จำเป็นให้มีรูปแบบเรียบง่าย ต้องการแสดงทั้งรูปทรงและแสงไปพร้อม ๆ กัน สีที่จิตรกรกลุ่มนี้นิยมใช้เป็นอย่างมาก ได้แก่ สีเขียว สีส้ม สีน้ำเงิน สีแดงของอิฐ และสีม่วง พวกเขาใช้สีดังกล่าวนี้ให้ตัดขัดแย้งกันอย่างรุนแรง แต่ประสานกันได้อย่างเป็นเอกภาพ ผลที่ออกมาของภาพบางภาพดูนุ่มนวลและเด่นชัด แนวคิดของกลุ่มคติโฟวิสต์นี้ จังหวะและลีลาของสีนั้นจะทำหน้าที่สำคัญมากกว่าสิ่งใดทั้งหมด สีจะมีความสำคัญมากกว่าเรื่องของวิชาทัศนียภาพและเรื่องรูปทรง จิตรกรคนสำคัญอื่น ๆ ของคติโฟวิสต์ได้แก่ มอริส วลาแม็งก์ (Maurice Vlaminck), อ็องเดร เดอแร็ง (Andre Derain), ฌอร์ฌ รูโอ (Georges Rouault) เป็นต้น ความเคลื่อนไหวของศิลปินกลุ่มคติโฟวิสต์เกิดขึ้นและหมดความนิยมลงในประเทศฝรั่งเศสเท่านั้น แต่ผลของความคิดนี้กลับไปผูกพันคล้ายคลึงกับคตินิยมทางศิลปะอีกแบบหนึ่งซึ่งเรียกว่า กลุ่มลัทธิสำแดงพลังอารมณ์ ซึ่งเจริญในประเทศเยอรมนี และต่อมาทั้งสองกลุ่มนี้กลายเป็นต้นเค้าทำให้เกิดศิลปะกลุ่มนิยมนามธรรมไปในที่สุด
ชีวิตบั้นปลาย
ในปี พ.ศ. 2484 เขาป่วยเป็นโรคมะเร็งและเข้ารับการผ่าตัด จนต้องนั่งรถเข็น มาติสไม่ย่อท้อปล่อยให้การนั่งรถเข็นเป็นอุปสรรคต่อการทำงาน ด้วยความช่วยเหลือจากผู้อื่นเขาเริ่มสร้างงานศิลปะแบบตัดปะกระดาษที่เรียกว่า "gouaches découpés" การทดลองนี้ทำให้เขาได้ทำงานศิลปะในสื่อชนิดใหม่อันเรียบง่ายแต่สนุกสนานรื่นเริงด้วยสีสันและรูปทรงเรขาคณิต
มาติส ประสบความสำเร็จในชั่วชีวิตเขาในฐานะจิตรกร ประติมากร และช่างพิมพ์ ปัจจุบันภาพเขียนของมาติส มีค่าสูงถึง 17 ล้านดอลลาร์สหรัฐ ในปี ค.ศ. 2002 ประติมากรรม Reclining Nude I (Dawn) ของเขาขายได้ 9.2 ล้านดอลลาร์สหรัฐ นับเป็นสถิติที่สูงสำหรับประติมากรรมของศิลปินคนหนึ่ง
มาติสเสียชีวิตด้วยโรคหัวใจล้มเหลว ในวัย 84 ปี ที่เมืองนิส ประเทศฝรั่งเศส
ด้านจิตรกรรม
ในด้านงานจิตรกรรมมาติสได้ผลิตงานออกมาเรื่อย ๆ งานของเขาถือเป็นผู้นำของการเคลื่อนไหวทางศิลปะในลักษณะโฟวิสต์ เขามีนิทรรศการครั้งแรกในปี ค.ศ. 1901 และมีนิทรรศการเดี่ยวในปีค.ศ. 1904 การใช้สีสันสดใสชัดเจนของเขาโดดเด่นจนเป็นที่สังเกตเห็นได้ชัด
การเสื่อมลงของการเคลื่อนไหวทางศิลปะในลักษณะโฟวิสต์ ในปีค.ศ. 1906 มิได้มีผลกับชื่อเสียงของมาติส งานของเขาก้าวหน้าไปไกลกว่าและผลงานชั้นดีที่เกิดขึ้นระหว่าง ค.ศ. 1901 ถึง ค.ศ. 1912